Tele Danmark hefur áhuga á að kaupa Landssímann
Tele Danmark hefur áhuga á að kaupa Landssímann. Þetta er haft eftir Þórarni V. Þórarinssyni, forstjóra Landssímans, í danska blaðinu Berlinske Tidende í dag. Blaðið segir verð fyrirtækisins liggja á bilinu 10-40 milljarðar íslenskra króna. Þórarinn sagðist í samtali við RUV í morgun ekki hafa heyrt að Tele Danmark hefði áhuga á að kaupa Landssímann, en það hafi lengi legið fyrir að það eru mörg símafélög erlendis sem hafa áhuga á að eignast hlut í Landssímanum þegar kemur að einkavæðingu hans. Þá sé líka vitað að stefna Tele Danmark er að fjárfesta í símafélögum í Norður-Evrópu. Berlingske hefur eftir Þórarni að Tele Danmark vilji styrkja stöðu sína í norðurhluta Evrópu. Hann segir að mörg erlend símafélög hafi sýnt Landsímanum áhuga en á Íslandi sé það skoðun margra, að Tele Danmark sé heppilegasti kaupandinn, m.a. í ljósi þess að bandaríska fyrirtækið SBC sé aðaleigandi Tele Danmark og því sé um að ræða alþjóðlegra fyrirtæki. Henning Dyremose forstjóri Tele Danmark segist í Berlingske vera undrandi á að verið sé að ræða kaup á Landssímanum. Hins vegar sé það rétt að fyrirtækið hafi áhuga á náinni samvinnu við íslenska fyrirtækið og farið hafi fram viðræður um það. En ekki sé hægt að ræða um framhaldið fyrr en Landssíminn hafi verið einkavæddur. Blaðið vísar til þess að Sturla Böðvarsson samgönguráðherra hafi hafið undirbúning að einkavæðinu Landssímans en ekki sé ljóst að pólitísk samstaða náist um framkvæmdina. Berlingske Tidende segir að Landssíminn sé lítið fyrirtækið í alþjóðlegum samanburði og sérfræðingar telji að markaðsvirði þess sé á milli 10 og 40 milljarðar íslenskra króna. Fram kemur að fyrirtækið sé með lægstu símataxta á innanlandssímtölum í Evrópu og árlegur hagnaður hafi verið um 2 milljarðar undanfarið.
Tele Danmark hefur áhuga á að kaupa Landssímann.
Þetta er haft eftir Þórarni V. Þórarinssyni, forstjóra Landssímans, í danska blaðinu Berlinske Tidende í dag.
Berlingske hefur eftir Þórarni að Tele Danmark vilji styrkja stöðu sína í norðurhluta Evrópu.
Á Íslandi sé það skoðun margra, að Tele Danmark sé heppilegasti kaupandinn.
Henning Dyremose forstjóri Tele Danmark segist í Berlingske vera undrandi á að verið sé að ræða kaup á Landssímanum.
En ekki sé hægt að ræða um framhaldið fyrr en Landssíminn hafi verið einkavæddur.